
Frisk?luﬁ under vingerne!

~ - dansk kylling er godt for Kiimaet

PRESSEMEDDELELSE:

”Dansk Kylling” laver klimakøkken på Kartoffelfabrikken
Fællesorganisationen ”Dansk Kylling” er aktiv på årets Langelandsfestival, der afholdes fra den 26. juli frem til den 2. august på markeder uden for Rudkøbing. Det er familiernes og børnenes festival, hvor god klimavenlig kylling er omdrejningspunktet. "Dansk Kylling - Frisk luft under vingerne" er temaet for deltagelsen i klimakøkkenet.
Det er et tæt samarbejde med restauratør Jesper Møller fra Nationalmuseets restaurant ”Julian”. Han er lige som ”Dansk Kylling” aktiv i Københavns Kommunes klimaprojekt under titlen: ”Klima+ ”. Målet er at blive endnu bedre til at spare på C02 udledningen, som en del af respekten for miljøet og klodens fremtid. 

Sammen vil vi på Langelandsfestivalen, gerne gå foran for at vise og ikke mindst bevise at mad tilberedt med respekt for miljøet ikke behøver være besværligt eller dyrt.

Jesper og hans hold på ”Kartoffelfabrikken”, vil hele ugen serverer en glad bagt dansk kartoffel, som i et klima år er fyldt dansk kylling i strimler, økologisk cremefraice og de grønneste krydderurter. Sidste års jersey okse er fravalgt, fordi den udleder 19,1 kg CO2 pr. kilo jersey okse. Kyllinger har derimod det fineste CO2 regnskab, fordi den kun udleder 3,1 kg CO2 pr kilo fersk kylling. Dermed er kyllingen det mest klimavenlige protein, som produceres som fødevarer – og så smager den jo godt. Tallene er helt friske fra marts 2009 og udsendt fra Det Jordbrugsvidenskabelige Fakultet, Aarhus Universitet.
Onsdag den 29. juli og torsdag den 30. juli inviterer ”Dansk Kylling” og de lokale kyllingeproducenter ind på ”Kartoffel fabrikken”, som ligger i ”forhaven”, der er strøget med madboder, barer og masser af hygge. Både børn og deres forældre, så de gratis kan teste deres evner på Danmarks nok største gasgrill. Her kan de få lov til at stege kylling, enten bryst eller hotwing. Bagefter skal de smage den gode danske kylling.
Forbrugere, indkøbere, medier og politikere skal igen og igen have fortællingen om den danske kylling. Grillen og den gode smagsoplevelse er igen omdrejningspunktet for de gode historier og snak mellem producenter og forbrugere. 

Arbejdstitlen "Dansk Kylling - Frisk luft under vingerne" betyder fokus på godt opdræt, sundt kød og en bæredygtig dansk produktion. ”Dansk Kylling” arbejder for, at den danske slagtekyllingeproduktion bliver mere synlig for forbrugerne. Vi tror på, at det er en farbar vej at gå for at slå fast, at det er den danske kylling man skal købe - og ikke udenlandsk. ”Dansk Kylling” skal bidrage med viden om kvaliteten i den danske kylling og sker i regi af Dansk Slagtefjerkræ.

Sidste år var ”Dansk Kylling” vært for mere end 30.000 børn, der enten kom ned på kajen under de gamle træskibes besøg i havnene, eller til et af flere ”Åbent Landbrug” arrangementer.  Det besøgstal vil vi gerne overgå i år, hvor børnene forhåbentlig også tager deres forældre med. Det giver ”Dansk Kylling” mulighed for at give børnene en god oplevelse ved grillen. Ikke ”poleret” kommunikation, men menneskeligt, med masser af hjerte i. Sammen skal vi sætte ”ansigt” på den danske kylling. Målet er at fremvise den danske kyllings kvalitet og diskuterer mulighederne for yderligere innovation. 
Egen hjemmeside

Læs den meget besøgte og billedrige rejsedagbog på www.danskkylling.dk. Her ligger også pressebilleder til fri brug under linket: http://www.kyllinggodt.dk/site/Dansk_kylling/Er_du_journalist/
Kontakt: Nicolai Lassen, Dansk Kylling, mobil: 22 37 89 83 eller Jesper Møller, restaurant Julian, mobil 21 69 27 17
3 vigtige budskaber for ”Dansk Kylling”:





Dansk kylling lever sundt og giver kød af den højeste kvalitet.


Dansk kylling har det godt, så vi kan også ha' det godt.


Dansk kylling er det mest klimavenlige, menneskeskabte animalske protein.











Check:www.danskkylling.dk løbende og se hvornår vi kommer et sted nær dig.

